Tears Dry on Their Own

Tears Dry on Their Own (בעברית: הדמעות מתייבשות מעצמן) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבומה השני, Back to Black. השיר יצא לאור ב-13 באוגוסט 2007, כסינגל הרביעי מתוך האלבום.

השיר הפך לאחד מהמצליחים ביותר של הזמרת, וגרסה בהופעה חיה שלו צורפה לאלבום האוסף הראשון של ויינהאוס, Lioness: Hidden Treasures, שיצא לאחר מותה כמה חודשים לפני כן. בנוסף לכך, השיר הצליח להיכנס אל המקום ה-3 במצעד שבפלנדריה, ה-16 במצעד הסינגלים הבריטי, וה-49 במצעד שבאירופה.

רקע וכתיבה 
השיר נכתב על ידי איימי ויינהאוס, ולרי סימפסון וניקולס אשפורד, והופק על ידי סאלאם רמי. השיר מכיל כמה שורות מהשיר "Ain't No Mountain High Enough", של מרווין גיי ותמי טרל, משנת 1967.

השיר נכלל גם בפסקול Amy, שיצא עבור הסרט שצולם לאחר מותה בשנת 2011.

וידאו קליפ 
הווידאו קליפ הנלווה שיצא לשיר צולם בלוס אנג'לס, בבימויו של דוד לה-צ'אפל ב-22 במאי 2007. בתחילת הקליפ ניתן לראות את ויינהאוס כשהיא יושבת על מיטה בתוך חדר בית המלון שלה, ולאחר מכן יוצאת מהבית לכיוון הפארק.

בזמן שהיא מתהלכת ברחובות לכיוון הפארק, היא נתקלת באנשים ולא שמה לב שאנשים מדברים אליה, ומתעלמת מכל הסובבים אותה. בחדר המלון ניתן היה לראות בקבוקי אלכוהול ריקים, וסיגריות. קליפ זה היה השני והאחרון שצולם לפני מותה ב-23 ביולי 2011.

הקליפ הפך לרביעי המצליח ביותר של ויינהאוס, ונכון לדצמבר 2017, מונה הצפיות שלו עומד על כ-109 מיליון צפיות.

מיקומי שיא

נתוני מכירות

קישורים חיצוניים

הערות שוליים 

שירי 2006
סינגלים מ-2007
שירי איימי ויינהאוס
שירים באנגלית
שירים שנכתבו על ידי איימי ויינהאוס
וידאו קליפים שבוימו על ידי דייוויד לה-שאפל
שירים על בכי
סינגלים בהוצאת איילנד רקורדס